Diari Oficial de la Generalitat Valenciana


Sumari del DOGV 5001, del 09-05-2005 (2005/4806)

RESOLUCIÓ de 19 d'abril de 2005, de la Direcció General de Pesca, per la qual s'autoritza a Promociones Marsan, SL la instal·lació d'un centre d'expedició, viver i depuració al terme municipal de Santa Pola (Alacant).
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5001

Data del DOGV
:   09-05-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/4806


Data del document
:   19-04-2005

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * empresa privada
    * aqüicultura

RESOLUCIÓ de 19 d'abril de 2005, de la Direcció General de Pesca, per la qual s'autoritza a Promociones Marsan, SL la instal·lació d'un centre d'expedició, viver i depuració al terme municipal de Santa Pola (Alacant). [2005/M4806]
  
Vist l'expedient instruït a instància de A. Manuel Marhuenda Irastorza, en representació de Promociones Marsan, SL, sobre sol·licitud d'autorització administrativa per a la instal·lació d'un centre d'expedició i depuració al terme Municipal de Santa Pola (Alacant), esta Direcció General de Pesca, resol:
  
Primer
  
Autoritzar, segons allò que estableix l'article 41 de la Llei 9/1998, de 15 de desembre, de la Generalitat Valenciana, la instal·lació d'un centre d'expedició i depuració de mol·luscos vius i crustacis al terme Municipal de Santa Pola (Alacant), ocupant una superfície de 273,4 metres quadrats situat a l'antiga llotja per a les finalitats previstes en el projecte bàsic per a una instal·lació per a producció de mol·luscos vius, redactat el mes desembre de 2004 per Arquitectura Zamora Pina, SL. La capacitat màxima serà de 20.000 quilograms diaris.
  
El present projecte compleix les condicions mínimes higienicosanitàries que fixa les normes sanitàries vigents segons certificat de 7 de febrer de 2005, del coordinador veterinari de l'Àrea 19 de la Direcció General de Salut Pública. L'establiment piscícola haurà d'obtindre la seua inscripció per l'organisme competent, a efectes de registre sanitari d'aliments i de conformitat amb el que estableix el Reial Decret 1.712/1991, de 29 de novembre
  
Segon
  
A este establiment piscícola, del tipus depuradora, s'autoritza la depuració de les espècies de mol·luscos i crustacis descrits en el projecte bàsic i d'execució per a centre de condicionament i expedició de mol·luscos.
  
Este establiment es considerarà com a centre d'expedició per a la comercialització de mol·luscos bivalves vius estant sotmesos als requisits establits en el Reial Decret 571/1999, de 9 d'abril, pel qual s'aprova la reglamentació tecnicosanitària que fixa les normes aplicables a la producció i comercialització de mol·luscos bivalves vius.
  
Es compliran les condicions i prescripcions de les resolucions següents:
  
- Resolució de 21 de març de 2005, de la Direcció General de Qualitat Ambiental de la Conselleria de Territori i Habitatge, per la qual s'autoritza l'abocament al mar.
  
- Resolució de 16 de desembre de 2004, del director del Centre de Desenvolupament Marítim de la Conselleria d'Infraestructures i Transport, per la qual s'atorga concessió administrativa per a condicionar i explotar una superfície de 273.4 metres quadrats de l'edifici de l'antiga llotja de peixos al port de Santa Pola.
  
Tercer
  
La present autorització tindrà vigència mentre no es produïsca paralització de l'activitat sense causa justificada segons el parer dels servicis tècnics de la Conselleria d'Agricultura Pesca i Alimentació, o l'extinció de les autoritzacions emeses per les resolucions referides en l'apartat segon d'esta resolució.
  
La iniciació de les obres, així com la seua finalització es comunicarà als servicis territorials de la Conselleria d'Agricultura, Pesca i Alimentació, i serà necessària per a iniciar l'explotació, la inspecció prèvia de les instal·lacions per part dels servicis tècnics de la Conselleria.
  
Les obres de la instal·lació hauran d'estar concloses i l'establiment en funcionament normal en un termini màxim de 15 mesos a partir de la present resolució.
  
Quart
  
El sistema de depuració s'ajustarà, en tot moment, a la memòria presentada. Qualsevol variació respecte d'això haurà de ser comunicada a la Conselleria d'Agricultura, Pesca i Alimentació, per a la seua autorització corresponent
  
Els organismes competents podran inspeccionar la marxa de les obres a realitzar, així com el funcionament de l'establiment, obligant-se el titular a franquejar l'entrada als inspectors i tècnics corresponents.
  
Quint
  
L'incompliment de les normes ací establides se sancionarà administrativament de conformitat amb la Llei 2/1994, de la Generalitat Valenciana, de 18 d'abril, sobre defensa dels recursos pesquers i del Reial Decret 571/1999, d'abril, pel qual s'aprova la reglamentació tecnicosanitària que fixa les normes aplicables a la producció i comercialització de mol·luscos bivalves
  
Sext
  
L'establiment piscícola autoritzat queda registrat amb el número 039 d'establiments de cultius marins d'acord amb el que estableix l'article 55 de la Llei 9/1998, de15 de desembre, de la Generalitat Valenciana.
  
Sèptim
  
El present establiment quedarà afecte a allò que estableix el Decret 25/2000, de 22 de febrer, del Govern Valencià, pel qual es crea i regula el Registre d'Establiments d'Aqüicultura de Comunitat Valenciana, havent de notificar als servicis territorials de la Conselleria d'Agricultura, Pesca i Alimentació de la província corresponent a la ubicació de l'establiment, en un termini de tres mesos, les modificacions referents a:
  
a) Els canvis de titularitat, tant de les persones físiques o jurídiques, així com de les que formen part d'estes.
  
b) El cessament de l'activitat.
  
c) Les ajudes públiques concedides a l'establiment indicant la seua finalitat.
  
d) Els canvis de domicili o raó social i del número d'identificació social.
  
La present resolució no posa fi a la via administrativa i contra esta es podrà interposar recurs alçada davant del conseller d'Agricultura, Pesca i Alimentació, en el termini d'un mes, comptat des de l'endemà de la notificació de la present resolució de conformitat amb el que disposa l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.